xml version="1.0" encoding="UTF-8"?


Eiropas Savienības C 9/2020


| | | |
| --- | --- | --- |
| | | ISSN 1977-0952 |
| Eiropas Savienības Oficiālais Vēstnesis | | C 9 |
| European flag | | |
| Izdevums latviešu valodā | Informācija un paziņojumi | 63. gadagājums 2020. gada 13. janvāris |

---

| | | |
| --- | --- | --- |
| Saturs | | Lappuse |
| | IV   Paziņojumi | |
| | EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI | |
| | Eiropas Parlaments | |
| 2020/C 9/01 | [LXII Eiropas lietu komiteju konferences (COSAC) nostādnes – Helsinkos, 2019. gada 1.–3. decembrī](http://publications.europa.eu/resource/uriserv/OJ.C_.2020.009.01.0001.01.LAV.xhtml) | [1](#C_2020009LV.01000101.doc) |

---

| | |
| --- | --- |
| LV | |

---

IV Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas Parlaments

| | | | |
| --- | --- | --- | --- |
| 13.1.2020 | LV | Eiropas Savienības Oficiālais Vēstnesis | C 9/1 |

---

LXII Eiropas lietu komiteju konferences (COSAC) nostādnes

Helsinkos, 2019. gada 1.–3. decembrī

(2020/C 9/01)

Urzulas fon der Leienas vadītās Komisijas iecelšana un darba programma

| | | |
| --- | --- | --- |
| | 1) | COSAC apsveic Komisijas priekšsēdētāju Urzulu fon der Leienu un kolēģijas locekļus ar jaunās Eiropas Komisijas apstiprināšanu. COSAC uzskata, ka priekšsēdētājas Urzulas fon der Leienas politiskās pamatnostādnes satur visaptverošu un līdzsvarotu turpmākā darba kārtību. COSAC konstatē, ka daudzi darba kārtības jautājumi ir steidzami, un COSAC dalībvalstu parlamenti plāno tuvākajā nākotnē sākt konstruktīvu un rūpīgu Komisijas konkrēto priekšlikumu pārbaudi. |

Konference par Eiropas nākotni

| | | |
| --- | --- | --- |
| | 2) | Attiecībā uz konferenci par Eiropas nākotni COSAC norāda, ka tās darbā ir pilnībā jāiesaista gan Eiropas Parlaments, gan valstu parlamenti, jo tie ir Eiropas Savienības demokrātiskais pamats un tiem ir attiecīgas institucionālās kompetences. COSAC atzīmē, ka Eiropas Parlamentam un dalībvalstu parlamentiem vēl ir jāformulē sava nostāja, bet visi sagaida, ka tiem būs iespēja piedalīties konferences par Eiropas nākotni mērķu noteikšanā, organizēšanā un īstenošanā. |

| | | |
| --- | --- | --- |
| | 3) | COSAC sagaida, ka būs pietiekams tādu Eiropas Parlamenta un visu ES dalībvalstu parlamentu pārstāvju skaits, kam ir pilnīgas tiesības piedalīties konferencē par Eiropas nākotni, tostarp tiesības iesniegt priekšlikumus. |

Daudzgadu finanšu shēma

| | | |
| --- | --- | --- |
| | 4) | COSAC aicina laikus un pienācīgi apstiprināt daudzgadu finanšu shēmu (DFS) 2021.–2027. gadam, atgādinot, ka novēlota pieņemšana aizkavē Eiropas Savienības stratēģisko mērķu īstenošanu. Tādu svarīgu politikas problēmu risināšanai kā, piemēram, klimata pārmaiņas un migrācija, ir jārīkojas kolektīvi un koordinēti, jo neviena dalībvalsts nevar tās atrisināt viena pati. COSAC uzsver, ka 2019. gada decembra Eiropadomē ir jāpanāk būtiska virzība. |

| | | |
| --- | --- | --- |
| | 5) | COSAC konstatē, ka visas dalībvalstis ir ieinteresētas sasniegt Savienības stratēģiskos mērķus, proti, konkurētspēju, inovāciju stimulēšanu, klimata politiku un bioloģisko daudzveidību. Konstruktīva pieeja DFS nozīmē, ka visu dalībvalstu nominālā budžeta mērķiem jābūt līdzsvarotiem ar gaidāmajiem ieguvumiem no savstarpēji saskaņotiem ieguldījumiem nākotnē. COSAC atgādina, ka lauksaimniecības un kohēzijas izdevumi ir daļa no šiem saskaņotajiem stratēģiskajiem mērķiem, un aicina pievērst pienācīgu uzmanību politikas detaļām, lai panāktu tādu izdevumu līmeni, kas nodrošina Savienības kohēziju, tostarp tālākajos reģionos. |

| | | |
| --- | --- | --- |
| | 6) | COSAC norāda, ka DFS pieņemšanā ir jāpanāk vienošanās par ES pašu resursu sistēmas pārskatīšanu. |

| | | |
| --- | --- | --- |
| | 7) | COSAC uzsver, ka ir vajadzīgi jauni, objektīvi mehānismi Savienības finanšu interešu aizsardzībai, ja tās apdraud tiesiskuma neievērošana vai ja pastāv sistēmisks apdraudējums Līguma par Eiropas Savienību 2. pantā noteiktajām vērtībām. Jaunajiem mehānismiem būtu jāatbilst Līgumiem, jārada pievienotā vērtība un nav jādublē esošā kārtība. COSAC uzsver, ka Eiropas Savienība ir kopiena, kurā darbojas savstarpējas cieņas pilns dialogs, un sankcijas ir tikai galējais līdzeklis gadījumos, kad dialogs un preventīvie mehānismi nenodrošina vēlamo rezultātu. |

Pamattiesības un tiesiskums

| | | |
| --- | --- | --- |
| | 8) | COSAC atgādina, ka 2019. gadā aprit desmitā gadadiena kopš Lisabonas līguma parakstīšanas un ES Pamattiesību hartas stāšanās spēkā. Atgādinot, ka Savienība ir dibināta uz tādām vērtībām, kas respektē cilvēka cieņu, brīvību, demokrātiju, vienlīdzību, tiesiskumu un cilvēktiesības, tostarp minoritāšu tiesības, COSAC atkārtoti apstiprina, ka šīs vērtības ir saistošas visās Eiropas Savienības politikas jomās. COSAC uzskata, ka tiesiskums ir būtisks ES leģitimitātes nodrošināšanai tās iedzīvotāju acīs. COSAC atzinīgi vērtē Eiropas Savienības Pamattiesību aģentūras darbu un atbalsta tās spēcīgo lomu, nodrošinot pamattiesību ievērošanu regulārā ES funkciju īstenošanā. |

| | | |
| --- | --- | --- |
| | 9) | COSAC norāda, ka ES vērtību saglabāšanai ir vajadzīga pastāvīga modrība. Tā kā visas dalībvalstis saskaņā ar Līgumu par Eiropas Savienību ir apņēmušās nodrošināt tiesiskumu, COSAC uzskata, ka tām visām būtu jāpiekrīt pārredzamai un objektīvai tiesiskuma nosacījumu uzraudzībai un salīdzinošai izvērtēšanai dalībvalstīs. Šāda uzraudzība jau attiecas uz kandidātvalstīm. COSAC apstiprina, ka gadījumos, kad trūkumi tiesiskuma jomā apdraud vienotā tirgus darbību vai Eiropas politikas jomu īstenošanu, Savienībai un tās dalībvalstīm ir likumīgs pamats bažām un pienācīgai rīcībai. |

Sekmīga Eiropas klimata stratēģija

| | | |
| --- | --- | --- |
| | 10) | COSAC ņem vērā 2019. gada 6. un 7. oktobrī Helsinkos notikušās starpparlamentārās konferences par klimata pārmaiņām secinājumus, kuros atkārtoti minēta ES apņemšanās īstenot Parīzes nolīguma mērķus un uzsvērts, ka steidzami jārisina klimata pārmaiņu problēma. COSAC ar bažām atzīmē Klimata pārmaiņu starpvaldību padomes (IPCC) Īpašā ziņojuma Nr. 15 secinājumus, kuros teikts, ka globālā sasilšana jāierobežo 1,5 grādu robežās, lai novērstu neatgriezenisku kaitējumu videi. COSAC atzīmē, ka proaktīva klimata politika būs ļoti svarīga Savienības rūpniecības konkurētspējai nākotnē un spējai turpināt sociālo un reģionālo kohēziju visā Eiropas ekonomikas modeļu pielāgošanā, kas ir nenovēršama. COSAC norāda, ka šādas klimata politikas īstenošanai ir vajadzīgi ievērojami ieguldījumi visā Savienībā un atbilstoši pasākumi, lai mazinātu iespējamās grūtības, ko rada pāreja uz klimata ziņā pārdomātu ekonomikas modeli. |

| | | |
| --- | --- | --- |
| | 11) | COSAC aicina Eiropas Komisiju un Eiropadomi saglabāt ES kā līdera lomu klimata politikas jomā, turpinot uzņemties vadošo lomu un pastiprinot ES mērķu vērienīgumu globālajā klimata politikā. COSAC ar gandarījumu atzīmē Eiropadomes apņemšanos nodrošināt klimatneitralitāti, kas, pēc COSAC uzskatiem, būtu jāpastiprina, nosakot termiņu 2050. gadā. |

| | | |
| --- | --- | --- |
| | 12) | COSAC ierosina Eiropas Komisijai izpētīt iespēju izmantot Eiropas pusgada mehānismu kā instrumentu, ar ko veicināt klimata mērķu, kā arī Apvienoto Nāciju Organizācijas Ilgtspējīgas attīstības programmas 2030. gadam mērķu efektīvu īstenošanu. |

| | | |
| --- | --- | --- |
| | 13) | COSAC pauž nožēlu par Amerikas Savienoto Valstu lēmumu izstāties no Parīzes klimata nolīguma un aicina Komisiju un Padomi veikt nepieciešamos pasākumus, lai nodrošinātu vienlīdzīgus konkurences apstākļus Eiropas uzņēmumiem, vienlaikus saglabājot vērienīgu Eiropas klimata politiku. |

Eiropas Savienības turpmākās attiecības ar Apvienoto Karalisti

| | | |
| --- | --- | --- |
| | 14) | COSAC ar nožēlu atzīmē gan Apvienotās Karalistes gaidāmo izstāšanos no Eiropas Savienības, gan to, ka mums nav pārliecības par sakārtotu Brexit ar savstarpēji saskaņotiem noteikumiem. COSAC cer, ka Apvienotā Karaliste pēc šā mēneša vēlēšanām beidzot varēs pieņemt valsts nostāju, kas ļaus virzīties uz priekšu. COSAC ar bažām konstatē, ka pārejas periods pēc Brexit dienas, par ko vienojās Eiropas Komisija un Apvienotās Karalistes valdība, atvēl maz laika sarunām par turpmākajām attiecībām starp ES un Apvienoto Karalisti. COSAC aicina visas puses rīkoties pēc iespējas efektīvāk un labas gribas vadītām. COSAC joprojām ir apņēmības pilna atbalstīt pēc iespējas ciešākas turpmākās attiecības starp Apvienoto Karalisti un ES, kas ir saderīgas gan ar Savienības integritāti, gan abu pušu interesēm. |

---